Federico Valverde
Federico Santiago Valverde Dipetta (født d. 22. juli 1998) er en uruguayansk professionel fodboldspiller, som spiller for La Liga-klubben Real Madrid og Uruguays landshold.

Klubkarriere

Peñarol 
Valverde kom igennem ungdomsakademiet hos Peñarol, og gjorde sin professionelle debut med klubben i 2015.

Real Madrid 
Valverde skiftede i juli 2016 til Read Madrid, hvor han tilsluttede sig reserveholdet Real Madrid Castilla.

Leje til Deportivo La Coruña 
Valverde blev i juni 2017 udlejet til Deportivo La Coruña.

Førsteholdsgennembrud 
Valverde imponerede i opvarmningskampene før 2018-19 sæsonen, og det blev besluttet, at han ville blive del af førsteholdet, og ikke udlejet i sæsonen. Han gjorde sin førsteholdsdebut den 23. oktober 2018. Valverdes helt store gennembrud kom dog i 2019-20 sæsonen, hvor at han gik fra at være rotationsspiller til at være en fast mand i midtbanen.

Landsholdskarriere

Ungdomslandshold 
Valverde har repræsenteret Uruguay på flere ungdomsniveauer.

Seniorlandshold 
Valverde debuterede for Uruguays landshold den 6. september 2017. Han var del af Uruguays trupper til Copa América i 2019 og 2021.

Titler 
Peñarol
 Primera División: 1 (2015–16)

Real Madrid

 La Liga: 2 (2019–20, 2021–22)
 Supercopa de España: 2 (2019–20, 2021–22)
 UEFA Champions League: 1 (2021–22)
 FIFA Club World Cup: 1 (2018)

Kilder

Eksterne henvisninger 

Personer fra Montevideo
Fodboldspillere fra Uruguay
Fodboldlandsholdsspillere fra Uruguay
Fodboldspillere fra Club Atlético Peñarol
Fodboldspillere fra Real Madrid Castilla
Fodboldspillere fra Real Madrid CF
Fodboldspillere fra Deportivo La Coruña
Deltagere ved Copa América 2019
Deltagere ved Copa América 2021
Deltagere ved verdensmesterskabet i fodbold 2022